DMX

ארל סימונס (באנגלית: Earl Simmons;‏ 18 בדצמבר 1970 – 9 באפריל 2021), מוכר יותר בשם הבמה שלו DMX, היה ראפר ושחקן קולנוע אמריקאי. החל להתפרסם בסוף שנות ה-90 וזכה לפופולריות רבה. האלבום הנמכר ביותר שלו היה ...And Then There Was X, שמכר כ-700 אלף עותקים בשבוע הראשון ליציאתו. אביו ג'ו ברקר היה צייר, אימו ארנט סימונס הייתה חסידת עדי יהווה, הוא השתמש בשם משפחתה של אימו והיו לו 2 אחיות, אחת גדולה ממנו ואחת קטנה. גדל בעיקר עם אימו שנהגה להכותו רבות, אז היה בורח לבית סבתו מצד אביו, שם טופח והיה חופשי. סימונס החל את שאיפותיו המוזיקליות בתחילת שנות ה-90, עת שהה זמן רב לסירוגין בבתי כלא בעקבות פשעים שונים שביצע. בשנת 1992, חתם על חוזה הקלטות עם חברת ההפקות אמריקאית קולומביה רקורדס והוציא את הסינגל הראשון שלו, "Born Loser". הסינגל לא זכה להצלחה רבה, וכשל מבחינה מסחרית. הקליפ שליווה אותו צונזר על ידי MTV לאחר שמנהלי הרשת חשבו כי תוכנו בוטה מדי. בעקבות הכישלון עזב DMX את חברת ההפקות שלו. לאחר חיפוש קצר חתם DMX בחברת התקליטים ראף ריידרס, דרכה חתם על חוזה חדש בחברת ההפקות דאף ג'אם רקורדס. תחת דאף ג'אם, התחיל DMX להופיע בהופעות אורח בשירים של אמני ראפ אחרים, בראשם LL Cool J. בעקבות אהדת הקהל והצלחת הופעותיו הקצרות הוציא DMX סינגל בשם "Get At Me Dog", אשר הפך ללהיט, וסלל את המשך דרכו המוזיקלית. במשך השנים, החל DMX קריירה כשחקן קולנוע, והסרט המפורסם ביותר בו כיכב היה "Never Die Alone". DMX הוציא את אלבומו הראשון בשנת 1998. האלבום, ששמו היה "It's Dark And Hell Is Hot" (בעברית - "חשוך כאן והגהנום חם"), הפך מיד ללהיט ואף הגיע למעמד פלטינה מרובעת. הצלחתו הגדולה גרמה לדעת רבים למהפכה בהארדקור היפ הופ, שהחל להידרדר מאז מותו של הנוטוריוס בי. איי. ג'י.. בעקבות ההצלחה של האלבום הראשון, הוציא DMX באותה שנה את אלבומו השני Flesh of My Flesh, Blood of My Blood ובכך הפך לראפר הראשון שהוציא שני אלבומים בשנה אחת. בשנת 1999, הוציא את אלבומו השלישי "And The There Was X" שזכה אף הוא להצלחה רבה. לאחר שנתיים, הוציא DMX את אלבומו הרביעי שזכה אף הוא לפופולריות רבה. ב-2003, הוציא את אלבומו החמישי שהוקדש לזכר הכלב שלו שמת "Grand Champ". האלבום זכה לפופולריות רבה מאוד. לאחר הוצאת האלבום הודיע הראפר על פרישה מהיפ הופ וממשחק. בשנת 2005, שכנע אותו חבר קרוב לחזור, וכך עבר לחברת התקליטים סוני מיוזיק גרופ. לאחר שנה, הוציא את אלבומו השישי "Year Of The Dog...Again" שעורר התלהבות רבה בקרב המעריצים. ב-2007 הוציאה חברת התקליטים הקודמת שלו, דאף ג'אם בראשותו של ג'יי זי אלבום אוסף בו כל החומרים הפופולרים ביותר שהוקלטו אצלם. DMX הוא הראפר היחיד שהגיע למעמד פלטינה בכל אלבומיו, ואף למעמד יהלום בחלקם. בתחילת 2008, הודיע הראפר כי הוא עובד על פרויקט חדש שייקרא "Walk With Me Now and You'll Fly With Me Later". בד בבד עם הצלחתו המוזיקלית הידרדר DMX יותר ויותר לעולם הפשע. ב-1999 נעצר לאחר שכוחות המשטרה שערכו חיפוש בביתו מצאו אקדח, כלים לעישון סמים ו-13 כלבים שנועדו לארגון קרבות למוות ביניהם. מעצרים נוספים בגין שורת עבירות, החל מנהיגה ללא רישיון ועד התחזות לסוכן פדרלי. ב-31 בדצמבר 2008, הוא נאשם בהחזקת סמים, גנבה והתאכזרות לבעלי חיים, ונשפט ל-90 יום. לאחר שחרורו סימונס חזר למוטב והחליט לזנוח את העולם הישן והפך לכומר מטיף, סימונס גולל את סיפורו כדרך לתקן את עברו. לסימונס נולדו 17 ילדים. מאשתו הראשונה, טשירה סימונס נולדו: אקסייביר (1992), טאקומה (1999), שון (2002) ו-פרייז מרי אלה (2005). מ-פטריסיה טריג'ו: סאשה (2002). מ-מוניק ויין: בן שנולד בשנת 2004. מ-יאדירה בוריגו: בן שנולד בשנת 2010 ובת שנולדה אחריו. מארוסתו לתקופה, דזיריי לינדסטרם: בן שנולד בשנת 2016. מ-פאבלס ג'ונל: נולדו 2 בנים תאומים בשנת 2019. ב-2 באפריל 2021, הובהל DMX לבית חולים בווייט פליינס, שם דווח כי הוא מאושפז במצב קשה בעקבות התקף לב בביתו שייתכן שנבע ממנת יתר. בהמשך יצאה הודעה ממנהלו האישי על כי DMX מונשם ונמצא במצב של מוות מוחי. ב-9 באפריל נקבע מותו של הראפר. כחודש לאחר פטירתו יצא אלבומו האחרון והיחידי לאחת מותו, אקסודוס. אלבומי סולו 1998: It's Dark and Hell Is Hot 1998: Flesh of My Flesh, Blood of My Blood 1999: ...And Then There Was X 2001: The Great Depression 2003: Grand Champ 2006: Year of the Dog...Again 2010: Walk with Me Now 2010: You'll Fly with Me Later 2012: Undisputed 2021: Exodus אלבומים עם Ruff Ryders 1999: Ryde or Die Vol. 1 2000: Ryde or Die Vol. 2 2001: Ryde or Die Vol. 3 2005: The Redemption Vol. 4 1998: Belly 2000: Romeo Must Die 2000: Backstage 2001: Exit Wounds 2003: 2 צעדים למוות 2004: Never Die Alone 2008: Lords of the Street 2008: Last Hour 2008: Death Toll 2019: beyond the law מדיה וקבצים בנושא DMX בוויקישיתוף אתר האינטרנט הרשמי של DMX DMX, ברשת החברתית פייסבוק DMX, ברשת החברתית אקס (טוויטר) DMX, ברשת החברתית אינסטגרם DMX, ברשת החברתית טיקטוק DMX, סרטונים בערוץ היוטיוב DMX, במסד הנתונים הקולנועיים IMDb (באנגלית) DMX, באתר AllMovie (באנגלית) DMX, באתר Rotten Tomatoes (באנגלית) DMX, במסד הנתונים הקולנועיים KinoPoisk (ברוסית) DMX, באתר אפל מיוזיק (באנגלית) DMX, באתר ספוטיפיי DMX, באתר סאונדקלאוד (באנגלית) DMX, באתר Last.fm (באנגלית) DMX, באתר AllMusic (באנגלית) DMX, באתר MusicBrainz (באנגלית) DMX, באתר דיזר DMX, באתר Discogs (באנגלית) DMX, באתר Songkick (באנגלית) DMX, באתר Genius DMX, באתר SecondHandSongs DMX, באתר בילבורד (באנגלית) DMX, באתר טיידל (באנגלית) Official אתרו הרשמי של DMX ריאיון באתר AllHipHop (אורכב 11.02.2007 בארכיון Wayback Machine) (באנגלית) הניו יורק טיימס, שוחחתי עם DMX כמו עם בן אדם, לא כמו עם ראפר או נרקומן, באתר הארץ, 2 ביוני 2021 Walk With Me Now and You'll Fly With Me Later by DMX, Genius (באנגלית) חסוס חימנס, האמן DMX נמצא במצב רפואי של תמיכת חיים, ולמעשה הוא "צמח", הודיע מנהלו, ניו יורק טיימס, 4 באפריל 2021 (באנגלית). "קריסת ריאות וללא כל פעילות מוחית": פרטים חדשים על מצבו של DMX, באתר ‏מאקו‏, 7 באפריל 2021 Landrum, Jr., Jonathan; Peltz, Jennifer. "Rapper-actor DMX, known for gruff delivery, dead at 50". Associated Press. Associated Press. נבדק ב-9 באפריל 2021. {{cite web}}: (עזרה)